Βασίλης Κονταξής

Ο Βασίλης Κονταξής γεννήθηκε στην Πάτρα και είναι πρωταθλητής Ελλάδος στην πυγμαχία. Στην πορεία του ως αθλητής, κατέκτησε  5 Πανελλήνια Πρωταθλήματα Α' Κατηγορίας, 11, συνολικά, πανελλήνια μετάλλια σε Πρωταθλήματα Εφήβων και Ανδρών,-ενώ υπήρξε μέλος της Εθνικής Ομάδας Πυγμαχίας, με την οποία απέκτησε, ως αθλητής σε Διεθνή Τουρνουά, 4 χρυσά μετάλλια, 3 χάλκινα και 2 αργυρά. 

Συμμετείχε στους Μεσογειακούς Αγώνες στην Pescara (Ιταλία), όπου και κέρδισε την 5η θέση, ενώ έλαβε μέρος και σε δύο εκ των μεγαλύτερων τουρνουά του κόσμου το: "Men ELITE Grand Prix Usti Nad Labem palace", Czech Republic 2009 & το "Ahmet Cormet",Turkey 2010.

Το 2014 ολοκλήρωσε το σχολείο προπονητικής της Γενικής Γραμματείας Αθλητισμού (Γ' κατηγορία). Ως προπονητής πυγμαχίας, έχει συμμετάσχει με 3 αθλητές σε Πανελλήνια Πρωταθλήματα: τον Ιωάννη Τριανταφύλλου, ο οποίος κατέκτησε την 3η θέση στο Πανελλήνιο Πρωτάθλημα Β' Κατηγορίας Ανδρών στην Άρτα, στα 64kg,με την ομάδα " Αθλητικός Πυγμαχικος Σύλλογος Πυγμή Πατρών", στις 28/04/2014.Τη Λουένα Ζύμπερι, η οποία έλαβε μέρος, με την ομάδα της Ε.Α. Πατρών, στο Πανελλήνιο Πρωτάθλημα Elite Ανδρών- Γυναικών, στις 15-19 /12/2022. 

Το 2017 ολοκλήρωσε την ιδιωτική σχολή Grafts Hellas, λαμβάνοντας το level 2. 

Ως γυμναστής, έχει χρόνια εμπειρία στη γυμναστική με βάρη, ενώ έχει δουλέψει εκτενώς τόσο σε ομαδικά προγράμματα, όσο και σε group personal, αλλά και ως personal trainer.

 Παραπομπές 

Κατηγορία:Έλληνες πυγμάχοι